CELEX: 32020D0522
Language: et
Date: 2020-04-07 00:00:00
Title: Nõukogu otsus (EL) 2020/522, 7. aprill 2020, Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses teatavate transpordiühenduse asutamise lepingu rakendamisega seotud eelarveküsimustega

15.4.2020   
               
               
                  ET
               
               
                  Euroopa Liidu Teataja
               
               
                  L 117/9
               
            
         NÕUKOGU OTSUS (EL) 2020/522,
         7. aprill 2020,
         Euroopa Liidu nimel võetava seisukoha kohta transpordiühenduse piirkondlikus juhtimiskomitees seoses teatavate transpordiühenduse asutamise lepingu rakendamisega seotud eelarveküsimustega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 ja artikli 100 lõiget 2 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis nõukogu otsuse (EL) 2017/1937 (1) alusel transpordiühenduse asutamise lepingu (edaspidi „leping“). See kiideti liidu nimel heaks 4. märtsil 2019 nõukogu otsusega (EL) 2019/392 (2). See jõustus 1. mail 2019.
                  
               
                     (2)
                  
                  
                     Lepingu artikli 35 kohaselt võtab transpordiühenduse piirkondlik juhtimiskomitee (edaspidi „juhtimiskomitee“) igal aastal vastu transpordiühenduse eelarve.
                  
               
                     (3)
                  
                  
                     Juhtimiskomitee peab vastu võtma otsuse transpordiühenduse 2020. aasta eelarve kohta, et tagada lepingu rakendamine.
                  
               
                     (4)
                  
                  
                     On asjakohane määrata kindlaks liidu nimel juhtimiskomitees võetav seisukoht, kuna juhtimiskomitee võetav otsus on transpordiühenduse alalise sekretariaadi tööks vajalik ja sellel on liidu jaoks õiguslikud tagajärjed.
                  
               
                     (5)
                  
                  
                     Komisjonile transpordiühenduse eelarve esialgseks täitmiseks volituste andmine ei muuda sellele institutsioonile Euroopa Liidu lepingu ega Euroopa Liidu toimimise lepinguga antud volituste põhiolemust,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel transpordiühenduse piirkondlikus juhtimiskomitees transpordiühenduse 2020. aasta eelarve kohta, põhineb juhtimiskomitee otsuse eelnõul (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 7. aprill 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 11. juuli 2017. aasta otsus (EL) 2017/1937 transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta (ELT L 278, 27.10.2017, lk 1).
         
            (2)  Nõukogu 4. märtsi 2019. aasta otsus (EL) 2019/392 transpordiühenduse asutamise lepingu Euroopa Liidu nimel sõlmimise kohta (ELT L 71, 13.3.2019, lk 1).
         
            (3)  Vt dokument ST 6534/20 veebisaidil http://register.consilium.europa.eu.